Adventure Gruppen har på SL2017 fornøjelsen af at afholde en kæmpe, fantastisk og spektakulær fri aktivitet kaldet Oasen – Spejdernes Lejr 2017.
Oasen er lejrens pusterum, hvor alle spejdere såvel som ledere og jobbere er velkomne til at kigge forbi og deltage i en af vores mange events. Aktivitetspladsen strækker sig over mere end 1000 m2, og vil være udstyret med diverse spil og en kæmpe lounge, hvor man kan møde nye venner, og opholde sig i alle 8 dage fra 14-23. Foruden de faste aktiviteter på pladsen tilbyder vi en række aktiviteter, som vil skifte fra dag til dag. Hold dig løbende opdateret om aktiviteterne på Oasens facebookside.
Vi vil med Oasen skabe en lomme, hvor der er plads til nærvær, åbenhed og samvær på tværs af korps, nationalitet og funktion på lejren.
Tag et kig på begivenhederne på vores Facebookside, og Synes godt om siden, så du løbende kan holde dig opdateret med alle de kommende begivenheder 🌴